**ตรวจATK แก่พ่อค้าแม่ค้าแผงลอย ที่จะจำหน่ายสินค้า วันจ่ายตลาด เทศกาลตรุษจีน**

วันนี้ (28 ม.ค.65) เวลา 09.00น. ที่บริเวณหน้ากองสาธารณสุขและสิ่งแวดล้อม เทศบาลตำบลห้วยยอด นายสมศักดิ์ เรืองอุดมโชคชัย รองนายกเทศมนตรีตำบลห้วยยอด พร้อมบุคลากรด้านสาธารณสุขเทศบาลฯ ดำเนินการตรวจคัดกรองโควิด-19 ด้วยชุดตรวจATK(Antigen Test Kit) แก่พ่อค้าแม่ค้าแผงลอย ที่จะจำหน่ายสินค้า วันจ่ายตลาด เทศกาลตรุษจีน ในวันที่ 30 มกราคม 2565 ณ บริเวณถนนเพชรเกษม ตั้งแต่หน้าธนาคารทหารไทยธนชาต จนถึงหน้าศาลเจ้าตั๋วแป๊ะก๋ง ทั้งนี้เพื่อให้เป็นไปตามมาตรการควบคุมและป้องกันการแพร่ระบาดของเชื้อไวรัสโคโรนา 2019 (Covid-19) ตามที่คณะกรรมการ ศปก.อ.ห้วยยอด กำหนดเพื่อสร้างความมั่นใจ และความปลอดภัยจากเชื้อไวรัสโควิด-19 แก่ประชาชนที่เดินทางมาจับจ่ายซื้อของเซ่นไหว้เทศกาลตรุษจีน

พิมมาส จันทร์ผ่อง/นักประชาสัมพันธ์ชำนาญการ/ข่าว

28 มกราคม 2565